**Upute za recenzente u procesu vrednovanja projektnih prijava na internom natječaju FFOS-a**

**KRITERIJI I BODOVANJE:**

|  |  |
| --- | --- |
| **Kriterij** | **Bodovi (max.)** |
| 1. Relevantnost projekta | 30 |
| 1. Kvaliteta projekta i plana provedbe | 20 |
| 1. Kvaliteta projektnog tima | 20 |
| 1. Učinak i diseminacija | 30 |
| Ukupno | 100 |

|  |  |  |  |  |
| --- | --- | --- | --- | --- |
| **Maksimalan broj bodova za kriterij** | **Raspon bodova i opis ocjene\*** | | | |
|  | izvrstan | vrlo dobar | zadovoljavajući | nedostatan |
| 30 | 26-30 | 21-25 | 15-20 | 0-14 |
| 20 | 17-20 | 14-16 | 10-13 | 0-9 |

\* Kako bi projekt bio pozitivno ocijenjen, svaki kriterij mora prijeći 50 % maksimalnog broja bodova, dakle nijedan kriterij ne smije biti ocijenjen kao "nedostatan".

| **KRITERIJI** | **ELEMENTI ANALIZE** | **NAPOMENE RECENZENTA** | **BODOVI** |
| --- | --- | --- | --- |
| 1. **Relevantnost projekta** | Relevantnost prijedloga projekta za potrebe i ciljeve istraživačkog područja | U projektnom prijedlogu utvrđene su i rješavaju se jasno navedene potrebe u odabranom istraživačkom području, polju i grani. U njemu je također opisano postojeće stanje istraženosti predmeta istraživanja (konzultirana je trenutno dostupna relevantna i aktualna sekundarna literatura) i način na koji će projekt biti usklađen s prepoznatim potrebama. | (maksimalno 30 bodova) |
| U kojoj je mjeri projektni prijedlog prikladan za ostvarivanje predviđenih rezultata | Planiranim aktivnostima mogu se ostvariti predviđeni rezultati. |
| U kojoj je mjeri projektni prijedlog prikladan za jačanje kapaciteta i (međunarodnog) djelovanja sudionika | U projektnom prijedlogu objašnjena je trenutna i planirana uključenost sudionika izvan matične institucije Predlagatelja, čime se povećava vidljivost Fakulteta u akademskoj zajednici. |
| 1. **Kvaliteta projektnog prijedloga i provedba** | * Jasnoća, cjelovitost i kvaliteta svih faza projekta | U projektnom prijedlogu vidljivo je da su sve faze projekta uspješno razrađene kako bi projekt ostvario svoje ciljeve. Sadrži jasan i dobro planiran, detaljan i izvediv radni plan. Vremenski je tijek aktivnosti dobro isplaniran te konkretno i jasno opisan. | (maksimalno 20 bodova) |
| * Povezanost ciljeva projekta, odabrane metodologije i predloženih aktivnosti | Metodologija je detaljno opisana i jasno je obrazložen odabir upravo toga metodološkog aparata, vidljiva je opravdanost njegove upotrebe u kontekstu predloženog istraživanja, a istraživanje je teorijski jasno utemeljeno. |
| * Proračun (opisi stavki i opravdanost iznosa te dinamika korištenja sredstava) | Proračun je planiran racionalno: troškovi su jasno i nedvosmisleno opravdani. |
| 1. **Kvaliteta projektnog tima** | Prikladnost kriterija za odabir suradnika na projektu | Projektni prijedlog jasno pokazuje koja je uloga svih članova projektnog tima, a kriteriji za odabir suradnika jasno su obrazloženi i njima se osigurava da će suradnici uspješno izvršiti planirane aktivnosti. Predlagatelj je u prijavi pokazao kako su zadaci i aktivnosti svih članova projektnog tima primjereni njihovim znanstvenoistraživačkim interesima i dokazao kapacitete suradnika za provedbu dodijeljenih aktivnosti | (maksimalno 20 bodova) |
| **4. Učinak i diseminacija** | Kvaliteta mjera za diseminaciju rezultata projekta | Projektni prijedlog uključuje primjerene aktivnosti za diseminaciju rezultata znanstvenoistraživačkog rada koje doprinose ostvarivanju strateških ciljeva FFOS-a (npr. objave u visokokvalitetnim časopisima u bazama WoS i Scopus, rast vidljivosti ustanove u društvenoj zajednici). Projektni prijedlog uključuje jasan i kvalitetan plan za diseminaciju rezultata projekta (vremenski plan diseminacije, opis diseminacijskih aktivnosti, ciljne skupine diseminacijskih aktivnosti). Njime su opisane odabrane metode i diseminacijski kanali (npr. objavljivanje radova u časopisima, konferencije s međunarodnim sudjelovanjem i sl.). | (maksimalno 30 bodova) |
| Mogući učinak projekta na razini ustanove Predlagatelja, institucijama suradnika /članova projektnog tima te na lokalnoj, nacionalnoj ili međunarodnoj razini | Projekt će imati pozitivan, dugoročan i vidljiv učinak na instituciju Predlagatelja, institucije suradnika/članova tima, lokalnu, nacionalnu i/ili međunarodnu razinu i taj je učinak jasno i konkretno opisan. |